RTCG - Radio Televizija Crne Gore - Nacionalni javni servis :: Politika :: Očekujemo podršku od EU za reforme\nPAŽIN U BRISELU 21. 03. 2018. 11:58 >> 11:54 0\nPAŽIN U BRISELU\nOčekujemo podršku od EU za reforme\nPotpredsjednik Vlade, Zoran Pažin, saopštio je da Crna Gora na osnovu kvaliteta reformi, kao i na bazi izgrađenog povjerenja i saradnje u okviru NATO-a, očekuje podršku država članica EU za reforme ka uspješnom okončanju pregovaračkog procesa.\n"Ova očekivanja, osim na kvalitetu i dobroj dinamici naših reformi, baziram i na činjenici da smo, već kroz pristupanje NATO-u i prevazilaženje nedavnog ozbiljnog bezbjednosnog iskušenja, sa našim evropskim partnerima izgradili čvrste veze povjerenja i solidarnosti", rekao je Pažin.\nU razgovoru sa članovima Radne grupe za proširenje Savjeta EU, Pažin je pozdravio obnovljeni entuzijazam za ideju ujedinjene Evrope koji je donijela nova Strategija za proširenje EU, uz afirmaciju principa individualne procjene napretka država kandidata.\nOn je ukazao na visoku stopu ekonomskog rasta, koja je protekle godine premašila četiri odsto i bila daleko iznad evropskog prosjeka.\nSaopštio je takođe i ambiciju Crne Gore da, na bazi snažnog ekonomskog rasta, javni dug do 2020. bude smanjen ispod 60% BDP-a.\nPotpredsjednik je naglasio da tekuća godina predstavlja prekretnicu za strateški evropski put Crne Gore i čitavog regiona, naglašavajući da je Crna Gora spremna da ove godine otvori sva preostala poglavlja i u potpunosti usmjeri energiju na reforme koje će voditi konačnom zatvaranju pregovaračkog procesa.


Oglasio se direktor optužen za uklanjanje izložbe NATO agresije: Izložba nije sklonjena\nIzložba povodom 20 godina NATO bombardovanja Srbije nije sklonjena, nalazi se u prizemlju i u galeriji na spratu Kulturno-informativnog centra Srbije u Parizu, rekao je za "Sputnjik" direktor Centra Radoslav Pavlović.\nOn je reagovao na tvrdnje koordinatora za odnose sa medijima u toj ustanovi Nataše Pejin da je izložba "Srbija 1999. godine - 20 godina poslije - dok su padale bombe" uklonjena po njegovoj naredbi, zbog koktela i posjete oficira NATO-a.\nPavlović je rekao da su na tom skupu učestvovali francuski i ruski oficiri, kao i izaslanici iz drugih zemalja, a da je opšti zaključak bio da je nad SR Jugoslavijom - Srbijom izvršena agresija i da se tako nešto više ne smije ponoviti.\n"Što se tiče učesnika na tribini, osim našeg vojnog atašea govorili su pukovnik Žak Ogar, pukovnik Rakoto - direktor kancelarije za borce grada Pariza, admiral Lakaj, pukovnik Korvez, a prisutno je bilo pet oficira Ruske Federacije iz vojne kancelarije u Parizu, vojni izaslanici SAD, Kipra, Grčke, Litvanije, Rumunije, Portugala, Perua, Čilea, Alžira, Argentine…", precizirao je Pavlović.\nOn je rekao da je povod za ovaj takozvani slučaj prozaičan, te navodi da je početkom marta Ministarstvo spoljnih poslova Srbije raspisalo javni konkurs za radna mjesta u Kulturno-informativnom centru Srbije u Parizu i da je komisija od 25 kandidata odabrala dva, među kojima nema Pejinove.\n"Očekivao sam neku vrstu besa i desilo se. Već noćas sam dobio pretnje na `Instagramu`. `Pariz nije daleko, čuvaj se…`. Stižu privatni imejlovi, zainteresovani su mediji... Najzad, trud da se neko ko je napisao `Balkanska pravila` i `Mog rođaka sa sela` predstavi kao osoba koja učestvuje u poniženju srpskih žrtava je preambiciozan i nerealan", dodao je Pavlović.\nPejinova je na "Fejsbuku" objavila da joj je Pavlović prenio kako je nalog da se uklone slike Vladimira Veličkovića i Biljane Vilimon, postavljene 23. marta, stigao iz Ambasade Srbije u Parizu. Ona je citirala i navodne njegove riječi "da oficirima NATO ne bi bilo prijatno" na prijemu koji je organizovan u prostorijama Kulturnog centra.\nNATO bombardovanje izložba Pariz


Utvrđen predlog budžeta Vojvodine za 2009. godinu | Autonomija\nUtvrđen predlog budžeta Vojvodine za 2009. godinu\nIzvršno veće Vojvodine utvrdilo je danas predlog budžeta Vojvodine za 2009. godinu kojim su planirani prihodi i ra…\nIzvršno veće Vojvodine utvrdilo je danas predlog budžeta Vojvodine za 2009. godinu kojim su planirani prihodi i rashodi od po 59,8 milijardi dinara, izjavio je predsednik Izvršnog veća Bojan Pajtić.\nPajtić je na konferenciji za novinare rekao da je pokrajina bila dužna da usvoji predlog budžeta po starom Statutu Vojvodine, jer Skupština Srbije još nije usvojila novi statut i prateći zakon o prenosu nadležnosti.\nPrema njegovim rečima, kada Skupština Srbije bude usvojila ta dva akta, pokrajini će na osnovu povećanih nadležnosti iz republičkog budžeta biti prebačen veći iznos novca, što neće predstavljati problem jer je budžet Srbije tako koncipiran.\n„Nove nadležnosti Vojvodine biće finansirane sredstvima koja budu pristizala iz budžeta Srbije i ni dinar od predloženog budžeta Vojvodine neće biti okrnjen“, rekao je Pajtić.\nPrema njegovim rečima, predloženi pokrajinski budžet koncipiran je tako da pruža podršku otvaranju novih radnih mesta, očuvanju postojećih, privrednom razvoju i ulaganju u infrasturkturne projekte od kapitalnog značaja za Vojvodinu.\n„Fond za kapitalna ulaganja dobiće 14,3 milijarde dinara, čime ćemo obezbediti da svih 1.050 započetih kapitalnih projekata do kraja godine bude završeno i posao dobije više hiljada ljudi“, rekao je Pajtić.\nPrema njegovim rečima, do kraja godine biće završena izgradnja četiri mosta, oko 1.000 kilometara puteva, Urgentni centar u Novom Sadu, Institut Kamenica 2, kao i više industrijskih zona i infrasturkturnih projekata.\n„Pet milijardi dinara određeno je za programe otvaranja novih radnih mesta, a jedan od programa predviđa da poslodavci dobiju subvenciju od 130.000 dinara za svako otvoreno novo radno mesto, uz obavezu da zadrže radnika najmanje dve godine“, rekao je Pajtić.\nDodao je da će iz budžeta Vojvodine dve milijarde dinara biti dato za razvoj poljoprivrede, a oko 600 miliona dinara za programe uvođenja novih tehnologija, putem kojih je do sada posao dobilo oko 15.000 ljudi.\n„Svi pokrajinski sekretarijati po malo će trpeti na uštrb novog zapošljavanja, ulaganja u investicije i privredni razvoj. Svi su pomalo nezadovoljni, ali svi razumeju da je to u ovim otežanim uslovima prioritet“, kazao je predsednik Izvršnog veća.\nVojvođanski sekretar za finansije Jovica Đukić rekao je da da će od 1. aprila početi realizacija investicionih planova.\n„Sve što je neophodno za razvoj jedne regije mi smo obezbedili ovim budžetom“, rekao je Đukić i dodao da pokrajinski budžet iznosi više od 7,5 odsto republičkog.\nOdlukom Izvršnog veća Vojvodine pokrajina je u periodu od januara do marta 2009. godine na privremenom finasiranju, a prema planu u prvom tromesečju pokrajina će raspolagati sa 11,47 milijardi dinara.\nProšle godine budžet Vojvodine je nakon rebalansa iznosio 60,12 milijardi dinara.\nPoslanici Skupštine Vojvodine trebali bi da o predlogu budžeta za 2009. godinu odlučuju na sednici koja je zakazana za 31. mart.


Fudbal - Strana 501\nDogovora nema: Muslin nije više selektor\nReprezentaciju Srbije na prijateljskim mečevima u novembru u Aziji neće voditi Slavoljub Muslin, a neće saopštiti ni spisak igrača za te duele, prenosi "Sportski žurnal"\nIbrahimović: Hodaću i po vodi, ako treba\nŠveđanin kaže da se vratio u Mančester junajted da završi započeti posao. "Sve što sam započeo u prvoj sezoni, završiću u drugoj. Imam samo jedan cilj", poručio visoki napadač\nLjajić: Srbija najveća čast, odričem se premije\nAdem Ljajić rekao je da za njega ne postoji veća čast od igranja za reprezentaciju svoje zemlje i da se odriče premije koja mu sleduje za plasman na Mundijal.\nZidan: Ne, ja nisam najbolji trener na svetu...\nTrener Real Madrida Zinedin Zidan rekao je da nije najbolji u svom poslu, uprkos nagradi koju je dobio od Svetske fudbalske federacije.\nSerija A: Gužva na vrhu, novi gol Sergeja\nSve vodeće ekipe Serije A zabeležile su pobede u mečevima 10 kola. italijanskog nacionalnog šampionata.\nOžegović doneo pobedu Partizanu\nFudbaleri Partizana pobedili su Zemun sa 3:1 (1:1) u zaostaloj utakmici devetog kola Super lige Srbije.\nSerija A: Guzva na vrhu, novi gol Sergeja za Lacio\nSiti na penale, Arsenal jedva, prošli Junajted i Lester\nFudbaleri Mančester Sitija plasirali su se u 1/8 finala engleskog Liga kupa posle boljeg izvođenja penala u duelu sa Vulverhemptonom, Mančester Junajted je bio siguran, dok Arsenal posle produžetka eliminisao Norič.\nJunajted smenio menadžera\nPosle 12 uspešnih godina u klubu, Karl Marginson rastao se sa Junajedom iz Mančestera.\nRonaldo: Mesijeva i moja era je još na početku\nNajbolji fudbaler sveta i zvezda Real Madrida Kristijano Ronaldo, posle osvajanje Fifa nagrade, istakao je da se ne takmiči sa Lionelom Mesijem oko individualnih priznanja, ali poručio da njihova era nije ni blizu kraja.\nFudbaler Reala i kapiten Portugalije Kristijano Ronaldo proglašen je za najboljeg igrača sveta za 2017. godinu u izboru Međunarodne fudbalske federacije (FIFA).\nNastavljamo sa pregledom učinka aktuelnih i potencijalnih reprezentativaca Srbije u fudbalu, a proteklog vikenda u centru pažnje bila su dvojica mladića i jedan veteran.\nKolarov doneo pobedu Romi, "dama" pregazila Udine\nFudbaleri Rome pobedili su Torino sa 1:0, u devetom kolu Serije A. Jedini pogodak za Rimljane protiv ekipe koju trenira Siniša Mihajlović postigao je Aleksandar Kolarov, sjajnim golom iz slobodnog udarca u 69. minutu, na isti način kako je to neka...\nBarselona iz gol-auta do pobede\nFudbaleri Barselone pobedili su Malagu sa 2:0, u utakmici devetog kola španskog prvenstva i stekli četiri boda prednosti nad drugoplasiranom Valensijom.\nPrvi poraz Mančestera, trijumf Čelzija posle preokreta\nFantastičan meč odigrali su Čelzi i Votford u prvom meču subotnjeg programa devetog kola engleske Premijer lige


Konkretizacija Sporazuma Beograda i Sankt Peterburga\nGradonačelnik Beograda Zoran Radojičić ugostio je danas gubernatora Sankt Peterburga Aleksandra Beglova i ambasadora Rusije u Srbiji Aleksandra Bocan Harčenka i najavio konkretizaciju potpisanog Sporazuma o saradnji Beograda i Sankt Peterburga.\nRadojičić je nakon sastanka izrazio veliku zahvalnost ruskoj delegaciji na poseti, precizirajući teme veoma konstruktivnih razgovora i aktivnosti tokom protekla dva dana.\nDogađaji su bili veoma raznovrsni, izuzetno značajni za dva naroda i dva grada, a održano je mnogo radnih sastanaka sa konkretnim dogovorima, koje ćemo zajedno sprovoditi u delo, rekao je Radojičić, prenosi Beoinfo.\nOn je u ime svih Beograđana još jednom zahvalio Beglovu za sve što čini u interesu Beograda, Sankt Peterburga i njihovog zajedničkog prijateljstva.\nU septembru smo u Sankt Peterburgu potpisali i Sporazum o saradnji dva grada, tako da sada krećemo u konkretnu realizaciju njegovih različitih segmenata, što je i najvažnija tema naših susreta, kazao je Radojičić.\nOn je naveo da su neke od oblasti potpisanog Sporazuma razmena najboljih đaka osnovnih i srednjih škola, razmena u oblasti kulture, na prvom mestu pozorišnih trupa i predstava, kao i muzejskih postavki, kao i saradnja u oblasti turizma i poljoprivrede.\nNaravno, kada razgovaraju gradonačelnici velikih gradova sa svojim timovima komunalne teme su uvek aktuelne i jedna od njih je bila tretman otpadnih voda u Sankt Peterburgu, jer znamo da je tamo postignut visok uspeh u toj oblasti, odnosno da se više od 90 odsto otpadnih voda u tom gradu uspešno prerađuje, rekao je Radojičić.\nIstakao je da je nezaobilazna tema i privredna saradnja i dogovoreno je da prvo razgovaraju članovi dva tima, pa da onda da se razradi relizacija privrednih projekata.\nSuština svakog održanog sastanka, poručio je gradonačelnik Beograda, je da se u budućnosti približe građani dva grada, ali i porodični biznisi i saradnja malih i srednjih preduzeća.\nBeglov je zahvalio Radojičiću i Beograđanima na dobrodošlici i istakao da su tokom posete napravljeni konkretni koraci u saradnji.\nOn je najavio konkretizaciju buduće saradnje i dodao da je reč o praktičnim koracima koji nisu, kako je rekao, samo reči na papiru.\nSiguran sam da će naši timovi uskoro postići konkretne rezultate i da će se saradnja Beograda i Sankt Peterburga nastaviti i da će biti uspešna. Predsednici Rusije i Srbije su prijatelji, naši patrijarsi imaju bratske odnose, a još jedna tačka je dobra saradnja gradonačelnika Beograda i Sankt Peterburga, kazao je Beglov.